钦定古今图书集成/方舆汇编/职方典/第1190卷 > 荆州府封建考 通志府志合载
## 钦定古今图书集成/方舆汇编/职方典/第1190卷 > 荆州府封建考 通志府志合载

夏

孟除　启封孟除于丹阳。

注“丹阳，即归州地。”

廪　昔巴蛮有巴、樊、谭、相、郑五姓，俱出武狢锺离山石穴中。巴氏子生赤穴，五姓子生黑穴，俱事鬼神，未有君长。因共掷剑石穴，及各乘土舟，约剑能中穴，与舟浮者奉为君。惟务相中之，舟独浮，因共事之，是为廪君。务相因乘土舟，从彝水下及彝城，因立城其傍居之。今施州卫境皆其故地。

周

“句亶　渠长子康立，为句亶王，居江陵。” 时周厉王暴虐，熊渠畏其伐，亦去王号。子熊挚立，弟熊延弑而代立。熊延生熊勇立。弟熊严立，子熊霜立。弟熊绚立，子熊萼立。子若敖立，子霄敖立，子蚡冒立熊通，蚡冒之弟杀冒子而代立通之子熊赀立，为文王。周庄王九年，始都郢，伐申，灭邓、伐秦。是时楚强，其江汉间小国皆畏之。子熊囏立，是为杜敖。赀之次子熊𫖳杀杜敖而立，是为成王，于是楚地千里。周襄王四年，灭吴，伐徐、伐随，献捷于周室。十三年，执宋公，败宋于泓。郑伯来朝，其势浸强，改荆曰“楚。” 后世子商臣杀成王而自立，是为穆王。商臣之子熊旅立，为庄王。任伍举、苏从以修霸业，国人大悦。周定王元年，楚伐陆浑，至于雒，王使王孙满劳之。熊旅遂问鼎，满曰：“在德不在鼎。周德虽衰，天命未改，鼎之轻。”

“重，未可问也。” 子审立，是为共王。子招立，是为康王。招子员立，是为郏敖。以季父公子围为令尹。围遂杀员自立，是为灵王。是时，吴入楚，矫公子弃疾与盟，杀公子禄，立公子比为王。围入釐泽中，三日，饥，遂死于申亥之家。子比自杀。弃疾即位，更名居，是为平王。平王卒，令尹子常欲立子西，不可，乃立太子珍，是为昭王。其后救陈珍病，让其诸弟为王，诸弟不应，王卒于军中。乃立其子章，是为惠王。时子西召太子建子胜封白公，胜以子西不救难，袭杀之，因劫惠王，欲弑之，亡走，寻复位。卒，子简王立。卒，子声王当立，盗杀声王。子熊疑立，是为悼王。卒，子肃王藏立，无子，立其弟良夫，是为宣王。子威王熊商立，伐齐，败之于徐州。熊槐，商之子，是为怀王。怀王卒，子熊横立，为顷襄王。卒，子熊元立，为考烈王，纳州于秦以平。是时楚益弱，从于距阳，寻于诸侯共伐秦，不利而去，东徙都寿春，命曰郢。春申君黄歇以李园妹进，生幽王，弟犹代立，是为哀王。庶兄负刍之徒弑哀王而立负刍为王。秦伐楚，破十馀城，寻复败楚军于蕲，遂破楚国，获负刍，灭为郡。至项羽，立怀王孙心为帝，复弑之而楚亡。楚自熊绎受封，传世者四十有三，僭王者二十有五。夔　，芈姓，子爵，楚熊挚之裔也。鲁僖公二十六年，夔子不祀祝融与鬻熊。楚人让之，对曰：“我先王熊挚有疾，鬼神弗赦，而自窜于夔，吾是以失楚，又何祀焉？” 楚成得臣、斗宜申帅师灭夔，以夔子归。杜预云：夔在建平秭归县，今归州兴山县。罗　，熊姓。鲁桓公十二年，楚屈瑕伐罗，斗伯比送之还，谓其御曰：“莫敖必败，举趾高，心不固矣。” 遂见楚子曰：“必济师。” 楚子辞焉，入告夫人邓曼曰：“大夫其非众之谓？其谓君抚小民以信，训诸司以德，而威莫敖以刑也？莫敖狃于蒲骚之役，将自” 用也，必小。罗若不然，夫岂不知楚师之尽行也？楚子使赖人追之，不及。莫敖使徇于师，曰：“谏者有刑。” 及鄢，乱次以济，且不设备。及罗，罗与戎两军之，大败之。罗先在宜城，后徙枝江邑西南有罗老洞，即罗子再迁之地也。

汉

临江王共敖　，楚义帝臣，都江陵。共敖将兵击南郡有功，项羽立为临江王，敖子尉嗣立。汉高帝既定天下，尉不降，遣刘贾击之，获尉，国除。荆王贾　，高祖从兄，封为荆王。九江王黥布反，王走死。

临江王荣　，景帝长子。初立为太子，其母栗姬以长公主谗废太子为临江王，出镇荆州。四年，坐侵庙壖垣为宫，上征荣行，祖于江陵北门，既以上车轴折车废。江陵父老流涕窃言曰：“吾王不反矣。” 荣死无后，国除，地入于汉，为南郡彝陵侯义。

《新市侯吉　》，《元凤五》年封。

东汉

西平王李通　，王莽时以武威将军从事，不乐，免归。及《新市》兵起，通陈谶文，劝光武起兵。更始立，以通为柱国大将军，封西平王，持节镇荆州。光武即位，征为卫尉。

晋

楚王玮　武帝十年遣诸王假节之国，于是楚王玮都督荆州。

临沮县伯刘邵　，晋时封。

宋

《太祖文皇帝　》名义隆。《永初》元年，封宜都王。少帝废，大臣迎立之。

彭城王义康　元嘉三年都督荆湘事。

临川王义庆　元嘉十年为荆州刺史加都督荆州居上流之重资实兵甲居朝廷之半义庆宗室历任无浮淫之过故特有此授。

衡阳王义季　元嘉十六年都督荆襄等州南谯王义宣　元嘉二十一年为荆州刺史三十年改封南郡王荆州刺史。

齐

豫章王嶷　齐高帝次子宽仁弘雅有大成之品帝钟爱出为镇西将军都督荆州刺史至州侧席思政坦怀纳善。

巴东王响　齐武帝永明年间以响为荆州刺史。

宜都王鉴　高帝子十岁与吉景曜商略前言往行。

梁

安成王秀　，太祖第七子。元嘉初为江州刺史，寻迁荆州刺史加都督。招学士平原刘孝标撰。

心谨畏，过于疏贱。帝以此益贤之。

湘东王绎　，武帝少子。十三年封，都督荆州，太清三年，假黄钺、大都督中外诸军事。戊子，侯景平，冬十一月，即位于江陵，改元为《承圣》。

梁王察　武帝之孙昭明太子统第三子也。梁普通中，封江陵公后归诚于魏魏周文命察主梁祀资以江陵一州地。

梁王铣　梁宣帝曾孙也。因隋之乱为众所推义宁二年称皇帝署百官一用梁故事武德元年徙都江陵。

枝江县侯。杜崱　，太清三年，以讨侯景功，封江陵县侯。《杜岸　》，杜崱兄同崱功封。

陈

湘东王叔平　宣帝第二子。

宜都王叔明　，宣帝第六子。大建五年封。陈亡，入隋，后为鸿胪寺少卿。

宜都侯樊毅　，南阳湖阳人。以战功封宜都伯，后进爵为侯。陈亡入隋。

北魏

任城王澄　，太和元年，为都督《梁益荆州》军事宜都王晨　道武时，以功封，后坐事死，国除宜都公穆崇　，代人。道武时，以从平中原功，封宜都公。

宜都王《穆观　》，崇之子。袭崇爵，加封王。

宜都王穆寿　观之子大延元年封。

宜都王伏《于　寿》之子平国伏于子《罴》平国子，俱袭封《宜都王》。

唐

荆王元景　，高祖莫嫔子。按唐武德三年，元景始王赵，贞观初累迁雍州牧，十年徙封荆，明年诏为荆州都督。

“郢王高子侃　” ，唐咸通六年封。

郢王瑛　元宗初年封

郢王偘　，懿宗时封。后五代。

南平王高季昌　。初，武贞雷彦恭屡寇荆南，留后贺瓌闭城自守，朱全忠以为怯，天祐三年，使季昌代之。后唐同光元年，季昌避唐庙讳，更名季兴入朝，唐主待之甚厚。二年，封为南平王。按《通志》：“梁初，季昌为荆南节度使，寻附于唐，唐封为南平王，子从诲嗣。从诲卒，子保融进渤海郡王，仍封于南平。宋太祖建隆中，弟” 保勗嗣权知军府，请命于宋，授以荆南节度使，而谥保融曰“正懿。” 已而保融子继冲嗣。乾德初，宋命慕容延钊、李处耘袭江陵，继冲因尽籍其境内三州十县，奉表纳之，授荆南节度使如故，寻徙武陵节度使。高氏亲属僚佐拜官有差。开宝中，荆南世绝。

渤海王高从诲　季兴之子也。长兴三年赐爵渤海王。

渤海王高保融　，从诲之子也。从诲时为节度，兼峡州刺史。从诲卒，显德元年，进封南平王。《宋》

楚荣宪王似　，神宗子。初为集庆军节度使。哲宗崩，皇太后议所立，宰相欲立似，后曰：“皆神宗子，何必然？” 乃立端王，是为徽宗。改似镇武昌。崇宁中，徙镇荆南。

荆王元俨　，封王爵，未之国。

郢国公：张士逊　，宝庆元年封。

明

湘献王柏　，太祖第十一子。洪武四年八月生王于建康。十一年受封为湘王，建国荆州。论古兵制，有老将所不及。时常德降贼叛，王受命征之，败其前锋于虎渡，尽歼焉。建文初，有谗之者，阖宫自焚。成祖《靖难》闻之，嗟悼不已。谥曰“献” ，置祠官以守冢焉。湘藩教授周宪章同焚死，葬敖由冢。

辽简王植　，太祖第十三子。洪武二十六年正月癸亥受封为辽王，居广宁城。王谙练边务，屡树奇功。成祖登极，以辽地险远，馈运为难，固请荆州，且以广宁旧镇留三护卫，以益边防，欲于荆州给一卫备用。上嘉允所请，仍厥旧号。永乐二年之国。王薨，谥曰简。世子贵煐未立，薨，第二子长阳王贵烚嗣。

肃王贵。　长阳王坐废，以弟《兴山王》贵。嗣，是为肃王。薨九年，世子《豪墭》嗣，是为靖王。薨，世子夭，以第二子《恩鑙》嗣，是为惠王。惠王恩鑙，　弘治九年薨。子《宠涭》嗣，是为恭王。恭王宠涭　天性孝友，弟光泽王既分第出阁，王饮膳服御必与共之，终身无异。享国二十五年。嘉靖二年薨。子庄王致格嗣

庄王致格　，十五年薨，子《宪㸅》嗣。宪㸅犯法，废为庶人，安置凤阳高墙。隆庆三年国除。

长阳王贵烚　，简王第二子。永乐二年封。洪熙初，因兄“世子《贵煐》” 夭，进封辽王。正统四年坐事废为庶人。卒，子《豪㙷》嗣，以辅国将军奏复为王。薨，子安靖王《恩讷》嗣。薨，子《宠游》嗣。

远安王贵燮　，简王第三子。洪武三十二年封。洪熙初，坐事废为庶人。卒。子《豪熟》乞封辅国将军。

巴东王《贵煖　》，简王第五子。洪武三十二年封。洪熙初，废为庶人。卒。子《豪圢》乞封辅国将军、宜都王贵。　简王第七子。永乐年间封松滋王贵烆，　简王第八子。永乐二年封。薨，子靖简王豪堙嗣。薨，子荣邦王恩钶嗣。薨，子昭宪王宠冽嗣。薨，子“致槺嗣。”薨。《枝江》庄惠王贵熠，　简王第十六子。宣德七年封。薨，子靖僖王豪壁嗣。薨，子浑穆王恩钱嗣。薨，子悼怀王宠润嗣。薨，子“致樨嗣。”薨，亡子国不嗣。《光泽荣端王》宠瀤，　惠王第二子。成化二十三年封。薨，子恭僖王致榞嗣。薨，子“《宪爃》嗣。”薨，肃宁悼靖王恩，“鉹”，　“靖王”第三子。成化十三年封。薨，子荣顺王宠汕嗣。薨，子致桧嗣。薨，亡子国不嗣。

广元康僖王致椹　，恭王第三子。正德八年封。薨，子《宪爀》嗣薨。《荆惠王　》，神宗子。天启七年之国荆州。癸未，闯寇陷城，国亡。